Държавен вестник, бр. 8, 2014 г., стр. 99

БРОЙ  8	
Д Ъ Р Ж А В Е Н  В Е С Т Н И К 	
СТР.  99  
2. организира, осъществява контрол и 
отговаря за изпълнението на заповедите на 
министъра в Българската армия;
3. представя на министъра проекти на 
стратегически планове, доктрини и оперативни 
планове за действия на въоръжените сили и 
предложения за привеждане на въоръжените 
сили или на част от тях в по-висока степен на 
бойна готовност и/или за обявяване на обща 
или частична мобилизация;
4. предлага на министъра решения за учас­
тието на военни формирования при овладя­
ване и/или преодоляване на последиците от 
бедствия въз основа на постъпило искане от 
съответния държавен орган съгласно планове­
те за провеждане на спасителни и неотложни 
аварийно-възстановителни работи;
5. ръководи привеждането на Българската 
армия или на част от нея в по-висока степен 
на бойна готовност;
6. ръководи дейността по приемането на 
извиканите резервисти в Българската армия 
и по подготовката им във военните форми­
рования;
7. участва в работата по подготовката и 
изпълнението на държавен военновременен 
план и при определянето на военновремен­
ните задачи;
8. организира и носи отговорност за логис­
тичното, метрологичното, военно-топограф­
ското и комуникационно-информационното 
осигуряване на Българската армия, а във 
военно време – и на въоръжените сили;
9. ръководи методически дейността на 
силите и средствата за разузнаване в Бъл­
гарската армия;
10. носи отговорност за осъществяване на 
охраната и отбраната на обектите на Българ­
ската армия;
11. ръководи и осъществява контрол по ор­
ганизацията и носенето на бойното дежурство 
в Българската армия, охраната и отбраната 
на въздушното пространство и отбраната на 
държавната граница на Република България;
12. предлага на министъра за утвърждаване 
устави, доктрини, концепции и стандарти за 
подготовка и използване на въоръжените сили;
13. организира процеса на преглед на 
структурата на въоръжените сили;
14. организира подготовката на военни 
оценки, анализи и препоръки и ги представя 
на министъра за вземане на военнополити­
чески решения в областта на отбраната и по 
използването на въоръжените сили;
15. ръководи дейността на Съвета по от­
бранителни способности;
16. представя Българската армия и участва 
в работата на военните органи на НАТО и 
на Европейския съюз, като изразява позиции, 
предварително съгласувани с постоянния се­
кретар на отбраната и утвърдени от министъра;
17. предлага кандидатури на офицери от 
Българската армия за назначаване на длъж­
ности от висшия команден състав и за пови­
шаване във висши офицерски звания;
18. съгласува предложенията за назначаване 
на аташета по отбраната, военни, военновъз­
душни и военноморски аташета на Републи­
ка България и на военни представители от 
Българската армия в обединените щабове на 
НАТО и на Европейския съюз;
19. организира участието на Щаба на от­
браната, Съвместното командване на силите 
и видовете въоръжени сили в подготовката 
на програма и/или проекти за инвестиционни 
разходи за придобиване и/или модернизация 
на въоръжение, техника и оборудване за нуж­
дите на въоръжените сили;
20. предлага на министъра цивилните слу­
жители по служебно правоотношение в Щаба 
на отбраната за повишаване и понижаване 
в ранг, за назначаване и освобождаване от 
длъжност и за налагане на дисциплинарни 
наказания;
21. предлага на министъра сключване, из­
меняне и прекратяване на трудови договори 
на цивилните служители по трудови правоот­
ношения в Щаба на отбраната и за налагане 
на дисциплинарни наказания.
(2) Началникът на отбраната съвместно с 
постоянния секретар на отбраната ръководят 
и носят отговорност за:
1. организацията на процеса и резултатите 
от проведените стратегически прегледи на 
отбраната, както и тяхното практическо при­
ложение в дейността на Българската армия;
2. подготовката на Бяла книга за отбраната 
и въоръжените сили;
3. разработването на планове за развитие 
на въоръжените сили и тяхното изпълнение, 
както и на Дългосрочен инвестиционен план-
програма;
4. изготвянето и контрола на изпълнението 
на инструкцията на министъра по чл. 91 от 
Закона за отбраната и въоръжените сили на 
Република България;
5. изготвянето на нормативни и админи­
стративни актове на министъра, когато това 
им е възложено с нарочна негова заповед.
(3) В изпълнение на функциите по ал. 2 
началникът на отбраната и постоянният 
секретар на отбраната координират своите 
действия и издават съвместни заповеди.
(4) При осъществяване на функциите си 
началникът на отбраната има право да по­
лучава необходимата за изпълнението им 
информация, като се подпомага от заместник-
началниците на отбраната, главния сержант 
на Българската армия, Щаба на отбраната, 
общата и специализираната администрация 
на министерството, командващия на Съв­
местното командване на силите, командирите